Vilniaus lopšelio – darželio „Molinukas“ direktoriaus

2022 m. lapkričio 15 d. įsakymo Nr. 96

Priedas Nr. 3

**INFORMACIJA APIE ASMENS DUOMENŲ TVARKYMĄ**

**(UGDYTINIAMS IR JŲ ATSTOVAMS)**

 Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 ir 14 straipsniais, informuojame, jog:

1. Asmens duomenų valdytojas yra Vilniaus lopšelis – darželis „Molinukas“, juridinio asmens kodas 190018554, adresas Keramikų g. 34, 10232 Vilnius, tel. (8 5) 231 7228, el. p. rastine@molinukas.vilnius.lm.lt.
2. Duomenų apsaugos pareigūno kontaktai: MB „Veiklos sprendimai“, el. paštas jurate@veiklos-sprendimai.lt, tel. +370 61206177.
3. Mokinių ir jų tėvų (kitų įstatyminių atstovų) asmens duomenys įstaigoje tvarkomi siekiant tinkamai įgyvendinti ugdymo sutartį, joje prisiimtus įsipareigojimus bei vadovaujantis šiais tikslais:
	1. **Ugdymo sutarčių sudarymo, apskaitos ir vykdymo tikslu:** vaiko vardas, pavardė, asmens kodas (jeigu kodo nėra – gimimo data ir lytis), deklaruotos gyvenamosios vietos adresas ir deklaravimo data, faktinės gyvenamosios vietos adresas, gimtoji kalba (-os), asmens nurodytas našlaičio tipas (jei nurodyta, pateikti dokumentai), specialiųjų ugdymo ir poreikių lygis (jeigu asmuo nurodė, pateikė tai įrodančius dokumentus), užsienio kalbos, mokymas namie dėl ligos ar patologinės būklės (dalykai, valandų skaičius per savaitę), sveikatos duomenys, patirtos fizinės traumos ugdymo proceso metu data (jeigu patyrė), duomenys apie mobilumą: išvykimo/atvykimo šalis, išvykimo/atvykimo pobūdis, tikslas, klasė (grupė), įvertinimai, programa. Jeigu ugdytinis į darželį priimamas pirmumo tvarka, tvarkomi pirmenybės suteikimo aplinkybes (kurias nustato darželio steigėjas) patvirtinantys dokumentai arba jų kopijos, taip pat kita informacija būtina ugdymo sutarčiai vykdyti. Šiuo tikslu taip pat tvarkomi įstatyminių atstovų vardai, pavardės, telefono numeriai, el. pašto adresai. Jei asmuo užsienietis, pilietybė, jos suteikimo data, leidimo gyventi Lietuvoje numeris, išdavimo data, šalies, iš kurios atvyko, pavadinimas, atvykimo priežastis (mokytis, gyventi);
	2. **Pažymų išdavimo tikslu:** prašymą pateikusio įstatyminio atstovo vardas, pavardė**,** vaiko vardas, pavardė, asmens kodas arba gimimo data, klasė (grupė), kiti prašyme nurodyti asmens duomenys, dalykų kursai, įvertinimai, apimtys, renginių, konkursų pavadinimai, datos, kita prašoma pateikti informacija;
	3. **Neformalaus švietimo organizavimo tikslu:** vaiko vardas, pavardė, klasė (grupė), įstatyminių atstovų vardai, pavardės, kontaktiniai duomenys;
	4. **Ugdymo įstaigos nelankymo priežasčių pagrindimo tikslu:** įstatyminių atstovų vardas, pavardė, parašas; vaiko vardas, pavardė, priežastis, dėl kurios vaikas nelankė ugdymo įstaigos, nelankymo laikotarpis, kitos prašyme nurodytos aplinkybės;
	5. **Vaiko gerovės komisijos darbo organizavimo ir vykdymo tikslu:** vaiko vardas, pavardė, gimimo data, gyvenamoji vieta; tėvų ar kitų įstatyminių atstovų vardas, pavardė, kontaktai. Ypatingi asmens duomenys (pvz., specialieji poreikiai) gali būti tvarkomi tik esant tėvų (ar globėjų) raštiškam sutikimui;
	6. **Maitinimo lengvatų organizavimo tikslu:** prašymą pateikusių tėvų ar kitų įstatyminių atstovų vardai, pavardės, asmens kodai, gyvenamoji vieta ir kontaktiniai telefono numeriai, kiti steigėjo nustatyti dokumentai (ar/ir jų kopijos) patvirtinantys aplinkybes, kuriomis vadovaujantis tėvams (globėjams) taikomas sumažintas arba neskaičiuojamas atlyginimas už vaiko išlaikymą įstaigoje; vaiko vardas, pavardė, asmens kodas, gyvenamoji vieta;
	7. **Vaiko saugumo užtikrinimo, siekiant identifikuoti asmenis, pasiimančius vaikus iš darželio, tikslu:** vaiko vardas, pavardė, klasė/grupė; tėvų ar kitų įstatyminių atstovų vardas, pavardė, parašas; pilnamečių asmenų, galinčių pasiimti vaiką iš darželio vardai, pavardės, telefono numeriai;
	8. **Prieigos prie elektroninio dienyno suteikimo tikslu:** įstatyminių atstovų vardas, pavardė, elektroninio pašto adresas;
	9. **El. dienyno pildymo tikslu:** vaiko vardas, pavardė, gimimo data, lytis, gyvenamosios vietos adresas, lankoma grupė, ugdymo kalba, pasiekimų sritys, pasiekimų lygiai ir jų pokytis, lankymo pradžia, lankymo pabaiga, nuotraukos, filmuota medžiaga, informacija apie maitinimą, įstaigos lankomumą, pateisintas/nepateisintas lankymo dienas, taikomas nuolaidas maitinimui, lengvatas, mokėtojo kodą, pasiekimų vertinimai, duomenys apie ugdytinio sveikatą, informacija apie spec. ugdymosi poreikius (PPT tarnybos išvados ir rekomendacijos). Vaikų įstatyminių atstovų asmens duomenys: vardas, pavardė, gyvenamosios vietos adresas, el. pašto adresas, telefono numeris, ryšys su vaiku;
	10. **Buhalterinės apskaitos tikslu:** vaiko vardas, pavardė, gimimo data, duomenys apie įstaigos lankomumą, taikomos socialinės paramos priemonės ir kiti duomenys, reikalingi buhalterinei apskaitai tvarkyti. Įstatyminių atstovų vardas, pavardė, mokėtojo kodas, įsiskolinimo už suteiktas paslaugas informacija, kontaktinis telefonas ir elektroninis paštas ir kiti duomenys, reikalingi buhalterinei apskaitai tvarkyti.
	11. **prašymų, skundų ar kitų kreipimųsi nagrinėjimo tikslu:** prašymą, skundą ar kreipimąsi pateikusio asmens vardas, pavardė, el. pašto adresas, telefono numeris bei kita prašyme, skunde ar kreipimesi pateikta informacija.
4. Asmens duomenų tvarkymo teisinis pagrindas –duomenų subjekto sutikimas (Reglamento 6 str. 1 d. (a) p.), siekis tinkamai vykdyti sutartį ir įgyvendinti iš sutarties kylančias teises ir pareigas (Reglamento 6 str. 1 d. (b) p.), vykdymas teisinių prievolių (Reglamento 6 str. 1 d. (c) p.).
5. Asmens duomenys tvarkomi ir saugomi teisės aktuose ir įstaigos vidaus dokumentuose nustatyta tvarka. Daugiau informacijos dėl konkrečių duomenų saugojimo gali gauti kreipdamiesi į įstaigos administraciją.
6. Asmens duomenys gali būti pateikti savivaldybės administracijai, Lietuvos Respublikos švietimo, mokslo ir sporto ministerijai, Nacionalinei švietimo agentūrai, Valstybės vaiko teisių apsaugos ir įvaikinimo tarnybai, Vilniaus psichologinei-pedagoginei tarnybai, taip pat kitoms įstaigoms, jei tokių duomenų perdavimas yra būtinas tinkamam sutarties įgyvendinimui. Teisės aktų nustatyta tvarka asmens duomenys gali būti perduoti teisėsaugos, teisminėms ar ikiteisminėms institucijoms dėl jų atliekamų tyrimų. Mes taip pat naudojamės trečiųjų asmenų teikiamomis paslaugomis (pavyzdžiui, duomenų apsaugos pareigūno, belaidžio interneto ryšio administravimo, trečiųjų asmenų suteikiamais serveriais, teikiamomis tinklapio dizaino ar administravimo paslaugomis, BĮ „Skaitlis“), kurių tinkamam suteikimui gali būti būtina suteikti prieigą prie mūsų tvarkomų fizinio asmens duomenų. Šiuo atveju mes užtikriname, kad duomenų tvarkytojai laikytųsi konfidencialumo bei tinkamos asmens duomenų apsaugos užtikrinimo pareigų.
7. Visą aktualią informaciją apie asmens duomenų tvarkymą galite rasti duomenų valdytojo tinklapio skiltyje „Asmens duomenų apsauga“.
8. Teisės aktų nustatyta tvarka, kreipdamiesi į duomenų valdytoją raštu turite teisę:

 ▪ susipažinti su tvarkomais savo asmens duomenimis;

 ▪ teisę kreiptis į mus su prašymu ištaisyti netikslius duomenis;

 ▪ teisę reikalauti ištrinti savo asmens duomenis, išskyrus teisės aktuose numatytas išimtis;

 ▪ teisę gauti ar perduoti (perkelti) kitam savo asmens duomenis;

 ▪ teisę apriboti asmens duomenų tvarkymą tam tikromis aplinkybėmis;

▪ teisę nesutikti su asmens duomenų tvarkymu, kai asmens duomenų tvarkymas

grindžiamas ne įstatymu ir sutarties nuostatų tinkamu vykdymu;

 ▪ teisę nesutikti su asmens duomenų tvarkymu tiesioginės rinkodaros tikslais;